2019. gada 18. jūnijā Noteikumi Nr. 259

Rīgā (prot. Nr. 29 13. §)

**Grozījumi Ministru kabineta 2006. gada 28. marta noteikumos Nr. 236 "Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

20. panta otro daļu

un Dzelzceļa likuma 37. panta otro daļu

Izdarīt Ministru kabineta 2006. gada 28. marta noteikumos Nr. 236 "Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību" (Latvijas Vēstnesis, 2006, 57. nr.; 2012, 81. nr.) šādus grozījumus:

1. Aizstāt 31.2. apakšpunktā vārdu "laikrakstā" ar vārdiem "oficiālajā izdevumā".

2. Papildināt 7. pielikumu aiz teksta "\*Apliecinājums attiecas uz vadītāju (mašīnistu) instruktoru" ar tekstu šādā redakcijā:

"Esmu informēts, ka Valsts dzelzceļa tehniskā inspekcija apstrādās manus personas datus, kas nepieciešami vilces līdzekļa vadītāja (mašīnista) instruktora vai vilces līdzekļa vadītāja (mašīnista) palīga kompetences sertifikāta un apliecības izdošanai, un šos datus reģistrēs sertificēto dzelzceļa speciālistu uzskaites sistēmā, lai nodrošinātu uzskaites sistēmas kārtošanu, ievērojot normatīvo aktu prasības, kas reglamentē fizisko personu datu aizsardzību."

Ministru prezidents A. K. Kariņš

Satiksmes ministrs T. Linkaits